പാര്ക്കുചെയ്ത ലോറിക്ക് പിന്നില് ബൈക്കിടിച്ച് യുവാവ് മരിച്ചു മുഹമ്മ : ദേശീയപാതയില് ഗതാഗത നിയമം ലംഘിച്ച് പാര്ക്ക് ചെയ്തിരുന്ന ലോറിക്ക് പിന്നില് ബൈക്കിടിച്ച് യുവാവ് മരിച്ചു. ലോറി ഡ്രൈവര് റിമാന്ഡിലായി. ദേശിയപാതയില് കഞ്ഞിക്കുഴി ചെമ്ബകം സ്റ്റോപ്പിന് സമീപം വ്യാഴാഴ്ച രാത്രി 10 മണിയോടെ ഉണ്ടായ അപകടത്തില് മണ്ണഞ്ചേരി 20 ാം വാര്ഡില്കുറ്റിപ്പുറത്ത് ഞാറകുളങ്ങര വീട്ടില് ഹാരിസ്41 ആണ് മരിച്ചത്. കരുനാഗപ്പളളി പടതെക്ക് കുറുങ്ങാട്ട് വടക്കതില് ഹാരിസി48നെയാണ് ആലപ്പുഴ ജുഡീഷല് ഫസ്റ്റ് ക്ലാസ് മജിസ്ട്രേറ്റ് കോടതി റിമാന്ഡു ചെയ്തത്. ദേശിയപാതയിലേക്കു കയറ്റി ലോറി നിര്ത്തിയിട്ട് ഡ്രൈവര് സമീപത്തെ തട്ടുകടയില് നിന്നും ചായകുടിക്കുകയായിരുന്നു. അപായ സൂചന വിളക്കില്ലാതെ ഇരുട്ടില് ടാറിട്ട ഭാഗത്താണ് ലോറി കിടന്നിരുന്നത്. അപകടത്തില്പെട്ട ലോറിക്ക് ഇന്ഷ്വറന്സ് പരിരക്ഷയും ഇല്ല. മനഃപൂര്വമായ നരഹത്യയ്ക്കാണ് മാരാരിക്കുളം പോലീസ് കേസെടുത്തത്. ഇതേത്തുടര്ന്നാണ് ലോറി ഡ്രൈവര് റിമാന്ഡിലായത്. അപകടത്തില് ബൈക്ക് യാത്രികന് തത്ക്ഷണം മരിച്ചു. തലയ്ക്കേറ്റ പരിക്കാണ് അപകടത്തിന് കാരണമായത്.ലോറി ഡ്രൈവറുടെ അശ്രദ്ധയാണ് അപകടത്തിന് കാരണമെന്ന് മാരാരിക്കുളം ഇന്സ്പെക്ടര് എസ്. രാജേഷ് പറഞ്ഞു.